title: Neuvoston ja komission päätös (EU, Euratom) 2015/54, annettu 17 päivänä marraskuuta 2014 , Euroopan unionin, Euroopan atomienergiayhteisön ja niiden jäsenvaltioiden sekä Georgian välisellä assosiaatiosopimuksella perustetussa assosiaationeuvostossa Euroopan unionin ja Euroopan atomienergiayhteisön puolesta esitettävästä kannasta assosiaationeuvoston päätöksiin, jotka koskevat assosiaationeuvoston sekä assosiaatiokomitean ja alakomiteoiden työjärjestysten hyväksymistä, kahden alakomitean perustamista sekä tiettyjen assosiaationeuvoston toimivaltuuksien siirtämistä kauppaan liittyviä kysymyksiä käsittelevälle assosiaatiokomitealle

text:
               15.1.2015

               FI

               Euroopan unionin virallinen lehti

               L 9/31

         NEUVOSTON JA KOMISSION PÄÄTÖS (EU, Euratom) 2015/54,
   annettu 17 päivänä marraskuuta 2014,
   Euroopan unionin, Euroopan atomienergiayhteisön ja niiden jäsenvaltioiden sekä Georgian välisellä assosiaatiosopimuksella perustetussa assosiaationeuvostossa Euroopan unionin ja Euroopan atomienergiayhteisön puolesta esitettävästä kannasta assosiaationeuvoston päätöksiin, jotka koskevat assosiaationeuvoston sekä assosiaatiokomitean ja alakomiteoiden työjärjestysten hyväksymistä, kahden alakomitean perustamista sekä tiettyjen assosiaationeuvoston toimivaltuuksien siirtämistä kauppaan liittyviä kysymyksiä käsittelevälle assosiaatiokomitealle
   EUROOPAN UNIONIN NEUVOSTO ja
   EUROOPAN KOMISSIO, jotka
   ottavat huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 9 kohdan kanssa,
   ottavat huomioon Euroopan atomienergiayhteisön perustamissopimuksen ja erityisesti sen 101 artiklan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen (1), jäljempänä ’sopimus’, 431 artiklassa määrätään, että osaa sopimuksesta sovelletaan väliaikaisesti.

               (2)

               Neuvoston päätöksen 2014/494/EU (2) 3 artiklassa täsmennetään, mitä osia sopimuksesta sovelletaan väliaikaisesti.

               (3)

               Sopimuksen 405 artiklan 2 kohdan nojalla assosiaationeuvosto vahvistaa oman työjärjestyksensä.

               (4)

               Sopimuksen 405 artiklan 3 kohdan nojalla assosiaationeuvoston puheenjohtajana toimii vuorotellen unionin edustaja ja Georgian edustaja.

               (5)

               Sopimuksen 407 artiklan 1 kohdan nojalla assosiaationeuvostoa avustaa sen tehtävien hoitamisessa assosiaatiokomitea, ja 408 artiklan 1 kohdan mukaisesti assosiaationeuvosto määrittää työjärjestyksessään assosiaatiokomitean tehtävät ja päättää sen työskentelytavoista.

               (6)

               Sopimuksen 409 artiklan 2 kohdan nojalla assosiaationeuvosto voi päättää perustaa tietyillä aloilla erityiskomiteoita tai elimiä, jotka ovat tarpeen sopimuksen täytäntöönpanoa varten, avustamaan assosiaationeuvostoa sen tehtävien hoitamisessa. Sopimuksen 409 artiklan 3 kohdan nojalla assosiaationeuvosto voi perustaa myös alakomiteoita.

               (7)

               Sopimuksen 404 artiklan 1 kohdan nojalla assosiaationeuvoston tehtävänä on seurata ja valvoa sopimuksen soveltamista ja täytäntöönpanoa. Sopimuksen 408 artiklan 2 kohdan mukaisesti assosiaationeuvosto voi siirtää assosiaatiokomitealle toimivaltaansa, myös valtuudet tehdä sitovia päätöksiä. Assosiaationeuvoston olisi sopimuksen 406 artiklan 3 kohdan ja 408 artiklan 2 kohdan nojalla siirrettävä sopimuksen 408 artiklan 4 kohdassa määrätylle, kauppaan liittyviä kysymyksiä käsittelevälle assosiaatiokomitealle toimivalta saattaa ajan tasalle tai muuttaa sopimuksen liitteitä, jotka koskevat sopimuksen IV osastossa (Kauppa ja kaupan liitännäistoimenpiteet) olevia 1, 3, 5, 6 (sopimuksen liite XV-C) ja 8 lukua, siltä osin kuin näissä luvuissa ei ole erityisiä määräyksiä, jotka koskevat näiden liitteiden saattamista ajan tasalle tai muuttamista.

               (8)

               Sopimuksen tehokkaan täytäntöönpanon varmistamiseksi assosiaationeuvoston sekä assosiaatiokomitean ja alakomiteoiden työjärjestykset olisi hyväksyttävä mahdollisimman pian, ja ne olisi voitava hyväksyä kirjallisella menettelyllä.

               (9)

               Assosiaationeuvostossa esitettävän unionin kannan olisi sen vuoksi perustuttava tähän liitettyihin päätösluonnoksiin,

         OVAT HYVÄKSYNEET TÄMÄN PÄÄTÖKSEN:
   1 artikla
   1.   Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen 404 artiklalla perustetussa assosiaationeuvostossa Euroopan unionin ja Euroopan atomienergiayhteisön puolesta esitettävä kanta perustuu tähän päätökseen liitettyihin assosiaationeuvoston päätösluonnoksiin, siltä osin kuin on kyse

               —

               assosiaationeuvoston sekä assosiaatiokomitean ja alakomiteoiden työjärjestysten hyväksymisestä,

               —

               kahden alakomitean perustamisesta, ja

               —

               tiettyjen assosiaationeuvoston toimivaltuuksien siirtämisestä kauppaan liittyviä kysymyksiä käsittelevälle, sopimuksen 408 artiklan 4 kohdassa määrätylle assosiaatiokomitealle.

         2.   Assosiaationeuvostossa olevat unionin edustajat voivat sopia assosiaationeuvoston päätösluonnoksiin tehtävistä vähäisistä teknisistä muutoksista ilman uutta Euroopan unionin neuvoston päätöstä.
   2 artikla
   Assosiaationeuvoston puheenjohtajana toimii unionin puolelta unionin ulkoasioiden ja turvallisuuspolitiikan korkea edustaja hänen toimiessaan Euroopan unionin neuvoston ulkoasiainneuvoston puheenjohtajana.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 17 päivänä marraskuuta 2014.

            Neuvoston puolesta

            Puheenjohtaja

         F. MOGHERINI

            Komission puolesta

            Puheenjohtaja

         J.-C. JUNCKER

      (1)  EUVL L 261, 30.8.2014, s. 4.

      (2)  Neuvoston päätös 2014/494/EU, annettu 16 päivänä kesäkuuta 2014, Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen allekirjoittamisesta Euroopan unionin puolesta ja sopimuksen väliaikaisesta soveltamisesta (EUVL L 261, 30.8.2014, s. 1).

      LUONNOS
      EU–GEORGIA-ASSOSIAATIONEUVOSTON PÄÄTÖS N:o 1/2014,
      annettu …,
      oman työjärjestyksensä sekä assosiaatiokomitean ja alakomiteoiden työjärjestysten hyväksymisestä
      EU–GEORGIA-ASSOSIAATIONEUVOSTO, joka
      ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen (1), jäljempänä ’sopimus’, ja erityisesti sen 404 artiklan,
      sekä katsoo seuraavaa:

                  (1)

                  Sopimuksen 431 artiklan mukaisesti sopimuksen osia on sovellettu väliaikaisesti 1 päivästä syyskuuta 2014.

                  (2)

                  Sopimuksen 405 artiklan 2 kohdan nojalla assosiaationeuvosto vahvistaa oman työjärjestyksensä.

                  (3)

                  Sopimuksen 407 artiklan 1 kohdan nojalla assosiaationeuvostoa avustaa sen tehtävien hoitamisessa assosiaatiokomitea, ja sopimuksen 408 artiklan 1 kohdan nojalla assosiaationeuvosto määrittää työjärjestyksessään assosiaatiokomitean tehtävät ja päättää sen työskentelytavoista,

            ON HYVÄKSYNYT TÄMÄN PÄÄTÖKSEN:
      1 artikla
      Hyväksytään assosiaationeuvoston työjärjestys, sellaisena kuin se on esitetty liitteessä I, sekä assosiaatiokomitean ja alakomiteoiden työjärjestykset, sellaisina kuin se on esitetty liitteessä II.
      2 artikla
      Tämä päätös tulee voimaan päivänä, jona se hyväksytään.

         Tehty …

               Assosiaationeuvoston puolesta

               Puheenjohtaja

         (1)  EUVL L 261, 30.8.2014, s. 4.

         LIITE I

            ASSOSIAATIONEUVOSTON TYÖJÄRJESTYS

         1 artikla
         Yleiset määräykset
         1.   Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen, jäljempänä ’sopimus’, 404 artiklan 1 kohdan mukaisesti perustettu assosiaationeuvosto suorittaa tehtävänsä siten kuin sopimuksen 404 ja 406 artiklassa on määrätty.
         2.   Kuten sopimuksen 405 artiklan 1 kohdassa määrätään, assosiaationeuvosto muodostuu Euroopan unionin neuvoston jäsenistä ja Euroopan komission jäsenistä sekä Georgian hallituksen jäsenistä. Assosiaationeuvoston kokoonpanossa otetaan huomioon erityiset kysymykset, joita on tarkoitus käsitellä kussakin kokouksessa. Assosiaationeuvosto kokoontuu ministeritasolla.
         3.   Kuten sopimuksen 406 artiklan 1 kohdassa määrätään, assosiaationeuvosto käyttää päätösvaltaa sopimuksessa vahvistettujen tavoitteiden saavuttamiseksi. Päätökset sitovat osapuolia. Assosiaationeuvosto toteuttaa tarvittavat toimenpiteet päätöstensä täytäntöön panemiseksi, tarvittaessa myös valtuuttamalla sopimuksen mukaisesti perustetut erityiselimet toimimaan puolestaan. Assosiaationeuvosto voi myös antaa suosituksia. Se hyväksyy päätöksensä ja antaa suosituksensa osapuolten yhteisestä sopimuksesta sen jälkeen kun niiden hyväksymistä koskevat osapuolten sisäiset menettelyt on saatu päätökseen. Assosiaationeuvosto voi siirtää toimivaltaansa assosiaatiokomitealle.
         4.   Tämän työjärjestyksen osapuolet on määritelty sopimuksen 428 artiklassa.
         2 artikla
         Puheenjohtaja
         Osapuolet toimivat vuorotellen assosiaationeuvoston puheenjohtajana 12 kuukauden ajan. Ensimmäinen kausi alkaa assosiaationeuvoston ensimmäisenä kokoontumispäivänä ja päättyy 31 päivänä joulukuuta samana vuonna.
         3 artikla
         Kokoukset
         1.   Assosiaationeuvosto kokoontuu vähintään kerran vuodessa ja, olosuhteiden niin vaatiessa, osapuolten yhteisestä sopimuksesta. Assosiaationeuvoston kokoukset pidetään Euroopan unionin neuvoston tavanomaisessa kokouspaikassa, jolleivät osapuolet toisin sovi.
         2.   Assosiaationeuvoston kokoukset pidetään osapuolten sopimina päivinä.
         3.   Assosiaationeuvoston sihteerit kutsuvat yhdessä assosiaationeuvoston kokoukset koolle assosiaationeuvoston puheenjohtajan suostumuksella viimeistään 30 kalenteripäivää ennen kokouspäivää.
         4 artikla
         Edustus
         1.   Assosiaationeuvoston jäsenten ollessa estyneinä kokouksiin voivat osallistua heidän edustajansa. Jos jäsen haluaa käyttää edustajaa, hänen on kirjallisesti ilmoitettava assosiaationeuvoston puheenjohtajalle edustajansa nimi ennen sen kokouksen alkua, jossa tämä jäsen on näin edustettuna.
         2.   Assosiaationeuvoston jäsenen edustajalla on kaikki kyseisen jäsenen oikeudet.
         5 artikla
         Valtuuskunnat
         1.   Assosiaationeuvoston jäsenten mukana voi olla virkamiehiä. Osapuolten valtuuskuntien aiottu kokoonpano on ilmoitettava assosiaationeuvoston puheenjohtajalle assosiaationeuvoston sihteeristön välityksellä ennen kutakin kokousta.
         2.   Assosiaationeuvosto voi osapuolten sopimuksella kutsua osapuolten muiden elinten edustajia tai tietyn alan riippumattomia asiantuntijoita osallistumaan kokouksiinsa tarkkailijoina tai antamaan tietoja erityisistä aiheista. Osapuolet sopivat ehdot ja edellytykset, joiden mukaisesti nämä tarkkailijat voivat osallistua kokouksiin.
         6 artikla
         Sihteeristö
         Euroopan unionin neuvoston pääsihteeristön virkamies ja Georgian virkamies toimivat yhdessä assosiaationeuvoston sihteereinä.
         7 artikla
         Kirjeenvaihto
         1.   Assosiaationeuvostolle osoitettu kirjeenvaihto ohjataan joko unionin tai Georgian sihteerille, joka puolestaan ilmoittaa siitä toiselle sihteerille.
         2.   Assosiaationeuvoston sihteerit huolehtivat tämän kirjeenvaihdon toimittamisesta assosiaationeuvoston puheenjohtajalle ja tarvittaessa sen jakelusta assosiaationeuvoston jäsenille.
         3.   Tällä tavoin jaettava kirjeenvaihto toimitetaan tarvittaessa Euroopan komission pääsihteeristölle, Euroopan ulkosuhdehallinnolle, jäsenvaltioiden pysyville edustustoille Euroopan unionissa ja Euroopan unionin neuvoston pääsihteeristölle sekä Georgian edustustolle Euroopan unionissa.
         4.   Sihteerit lähettävät puheenjohtajan tiedonannot vastaanottajille puheenjohtajan puolesta. Tällaiset tiedonannot jaetaan tarvittaessa 3 kohdassa tarkoitetuille assosiaationeuvoston jäsenille.
         8 artikla
         Luottamuksellisuus
         Elleivät osapuolet toisin päätä, assosiaationeuvoston kokoukset eivät ole julkisia. Kun osapuoli toimittaa assosiaationeuvostolle luottamuksellisiksi määriteltyjä tietoja, toisen osapuolen on käsiteltävä kyseisiä tietoja luottamuksellisina.
         9 artikla
         Kokousten esityslistat
         1.   Assosiaationeuvoston puheenjohtaja laatii kutakin assosiaationeuvoston kokousta varten alustavan esityslistan. Assosiaationeuvoston sihteerit toimittavat sen 7 artiklassa tarkoitetuille vastaanottajille viimeistään 15 kalenteripäivää ennen kokousta.
         Alustavaan esityslistaan sisältyvät asiat, joiden ottamista esityslistalle koskeva pyyntö on toimitettu puheenjohtajalle vähintään 21 kalenteripäivää ennen kokouksen alkua. Tällaisia asioita ei oteta alustavalle esityslistalle, jos sihteerit eivät ole saaneet tarvittavia liiteasiakirjoja ennen alustavan esityslistan lähettämispäivää.
         2.   Assosiaationeuvosto hyväksyy esityslistan kunkin kokouksen alussa. Muu kuin alustavassa esityslistassa oleva asia voidaan ottaa esityslistalle osapuolten suostumuksella.
         3.   Puheenjohtaja voi osapuolia kuultuaan lyhentää 1 kohdassa mainittuja määräaikoja jonkin erityistapauksen niin edellyttäessä.
         10 artikla
         Pöytäkirja
         1.   Assosiaationeuvoston sihteerit laativat yhdessä kustakin kokouksesta pöytäkirjaluonnoksen.
         2.   Pöytäkirja sisältää yleensä kunkin esityslistalla olevan asian osalta

                     a)

                     assosiaationeuvostolle toimitetut asiakirjat;

                     b)

                     lausumat, jotka assosiaationeuvoston jäsen on pyytänyt kirjattaviksi pöytäkirjaan;

                     c)

                     osapuolten sopimat asiat, kuten hyväksytyt päätökset, sovitut lausumat ja tehdyt päätelmät.

               3.   Pöytäkirjaluonnos toimitetaan assosiaationeuvoston hyväksyttäväksi. Assosiaationeuvosto hyväksyy pöytäkirjaluonnoksen seuraavassa kokouksessaan. Vaihtoehtoisesti pöytäkirjaluonnos voidaan hyväksyä kirjallisesti.
         11 artikla
         Päätökset ja suositukset
         1.   Assosiaationeuvosto hyväksyy päätöksiä ja antaa suosituksia osapuolten yhteisestä sopimuksesta sen jälkeen, kun osapuolten sisäiset menettelyt on saatu päätökseen.
         2.   Assosiaationeuvosto voi osapuolten niin sopiessa hyväksyä päätöksiä ja antaa suosituksia myös kirjallista menettelyä noudattaen. Tätä varten assosiaationeuvoston puheenjohtaja jakaa ehdotuksen tekstin kirjallisesti jäsenille 7 artiklassa määrätyin tavoin, ja jäsenillä on vähintään 21 kalenteripäivää aikaa ilmoittaa kaikki siihen haluamansa varaumat ja muutokset. Puheenjohtaja voi osapuolia kuultuaan lyhentää edellä mainittua määräaikaa jonkin erityistapauksen niin edellyttäessä.
         3.   Sopimuksen 406 artiklan 1 kohdassa tarkoitetut assosiaationeuvoston asiakirjat otsikoidaan ’päätöksiksi’ tai ’suosituksiksi’, jota seuraa järjestysnumero, hyväksymis- tai antamispäivä sekä kuvaus niiden kohteesta. Puheenjohtaja allekirjoittaa nämä assosiaationeuvoston päätökset ja suositukset, ja assosiaationeuvoston sihteerit todistavat ne oikeaksi. Nämä päätökset ja suositukset jaetaan kaikille tämän työjärjestyksen 7 artiklassa tarkoitetulle vastaanottajalle. Kukin osapuoli voi päättää assosiaationeuvoston päätösten ja suositusten julkaisemisesta omassa virallisessa lehdessään.
         4.   Kukin assosiaationeuvoston päätös tulee voimaan päivänä, jona se hyväksytään, jollei päätöksessä toisin säädetä.
         12 artikla
         Kielet
         1.   Assosiaationeuvoston virallisina kielinä ovat osapuolten viralliset kielet.
         2.   Assosiaationeuvosto tekee ratkaisunsa näillä kielillä laadittujen asiakirjojen perusteella, jollei toisin päätetä.
         13 artikla
         Kulut
         1.   Kukin osapuoli vastaa sille assosiaationeuvoston kokouksiin osallistumisesta aiheutuvista kuluista, sekä henkilöstö-, matka- ja oleskelukulujen osalta, samoin kuin posti- ja televiestintäkuluista.
         2.   Unioni vastaa kokousten tulkkaukseen sekä asiakirjojen kääntämiseen ja kopiointiin liittyvistä kuluista. Jos Georgia edellyttää tulkkausta tai kääntämistä muille kielille tai muista kielistä kuin ne, joista on säädetty 12 artiklassa Georgia vastaa siihen liittyvistä kuluista.
         3.   Kokousten aineellisiin järjestelyihin liittyvistä muista kustannuksista vastaa kokouksen järjestävä osapuoli.
         14 artikla
         Assosiaatiokomitea
         1.   Sopimuksen 407 artiklan 1 kohdan mukaisesti assosiaationeuvostoa avustaa sen tehtävien suorittamisessa assosiaatiokomitea. Assosiaatiokomitea koostuu osapuolten edustajista, jotka ovat yleensä korkeita virkamiehiä.
         2.   Assosiaatiokomitea valmistelee assosiaationeuvoston kokoukset ja sen käsiteltävät asiat, panee tarvittaessa täytäntöön assosiaationeuvoston päätökset ja varmistaa yleisesti assosiaatiosuhteen jatkuvuuden ja sopimuksen asianmukaisen toiminnan. Assosiaatiokomitea tutkii kaikki assosiaationeuvoston sen käsiteltäviksi toimittamat asiat sekä kaikki muut kysymykset, joita voi tulla esiin sopimuksen täytäntöönpanon yhteydessä. Assosiaatiokomitea tekee ehdotuksia ja antaa päätös- ja suositusluonnoksia assosiaationeuvoston hyväksyttäviksi. Sopimuksen 408 artiklan 2 kohdan mukaisesti assosiaationeuvosto voi siirtää assosiaatiokomitealle toimivallan hyväksyä päätöksiä.
         3.   Assosiaatiokomitea hyväksyy päätökset ja antaa suositukset, joiden osalta sille on sopimuksen mukaisesti siirretty toimivalta.
         4.   Siinä tapauksessa, että sopimuksessa määrätään neuvotteluvelvoitteesta tai -mahdollisuudesta tai osapuolet päättävät yhteisestä sopimuksesta neuvotella keskenään, tällaiset neuvottelut voidaan käydä assosiaatiokomiteassa, jollei sopimuksessa toisin määrätä. Neuvottelut voivat jatkua assosiaationeuvostossa, jos osapuolet niin sopivat.
         15 artikla
         Työjärjestyksen muuttaminen
         Tätä työjärjestystä voidaan muuttaa 11 artiklan mukaisesti.

         LIITE II

            ASSOSIAATIOKOMITEAN JA ALAKOMITEOIDEN TYÖJÄRJESTYS

         1 artikla
         Yleiset määräykset
         1.   Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen, jäljempänä ’sopimus’, 407 artiklan 1 kohdan mukaisesti perustettu assosiaatiokomitea avustaa assosiaationeuvostoa sen tehtävien hoitamisessa ja suorittaa sopimuksessa määrätyt ja assosiaationeuvoston sille osoittamat tehtävät. Sopimuksen 408 artiklan 1 kohdan mukaan assosiaationeuvosto määrittää työjärjestyksessään assosiaatiokomitean tehtävät ja päättää komitean työskentelytavoista.
         2.   Assosiaatiokomitea valmistelee assosiaationeuvoston kokoukset ja sen käsiteltävät asiat, panee tarvittaessa täytäntöön assosiaationeuvoston päätökset ja varmistaa yleisesti assosiaatiosuhteen jatkuvuuden ja sopimuksen asianmukaisen toiminnan. Assosiaatiokomitea tutkii kaikki assosiaationeuvoston sen käsiteltäviksi toimittamat asiat sekä kaikki muut kysymykset, joita voi tulla esiin sopimuksen päivittäisen täytäntöönpanon yhteydessä. Assosiaatiokomitea tekee ehdotuksia ja antaa päätös- ja suositusluonnoksia assosiaationeuvoston hyväksyttäviksi.
         3.   Kuten sopimuksen 407 artiklan 2 kohdassa määrätään, assosiaatiokomitea koostuu osapuolten edustajista, jotka ovat yleensä korkeita virkamiehiä, jotka vastaavat asianomaisessa kokouksessa käsiteltävistä asioista.
         4.   Sopimuksen 408 artiklan 4 kohdan mukaisesti kauppaan liittyviä kysymyksiä käsittelevä, sopimuksen 408 artiklan 4 kohdassa määrätty assosiaatiokomitea, jäljempänä ’kauppaan liittyviä kysymyksiä käsittelevä assosiaatiokomitea’, koostuu sille sopimuksen IV osastossa uskottuja tehtäviä suorittaessaan sellaisista Euroopan komission ja Georgian korkean tason virkamiehistä, jotka vastaavat kauppaa ja kaupan liitännäistoimenpiteitä koskevista asioista. Euroopan komission tai Georgian edustaja, joka vastaa kauppaa ja kaupan liitännäistoimenpiteitä koskevista asioista, toimii assosiaatiokomitean puheenjohtajana tämän työjärjestyksen 2 artiklan mukaisesti. Kokouksiin osallistuu lisäksi Euroopan ulkosuhdehallinnon edustaja.
         5.   Kuten sopimuksen 408 artiklan 3 kohdassa määrätään, assosiaatiokomitealla on toimivalta hyväksyä päätöksiä sopimuksessa määrätyissä tapauksissa ja aloilla, joilla assosiaationeuvosto on siirtänyt sille toimivallan. Nämä päätökset sitovat osapuolia, joiden on toteutettava päätösten täytäntöön panemiseksi tarvittavat toimenpiteet. Assosiaatiokomitea hyväksyy päätöksensä osapuolten yhteisestä sopimuksesta sen jälkeen kun osapuolten sisäiset hyväksymismenettelyt on saatu päätökseen.
         6.   Tämän työjärjestyksen osapuolet on määritelty sopimuksen 428 artiklassa.
         2 artikla
         Puheenjohtaja
         Osapuolet toimivat vuorotellen assosiaatiokomitean puheenjohtajana 12 kuukauden ajan. Ensimmäinen kausi alkaa assosiaationeuvoston ensimmäisenä kokoontumispäivänä ja päättyy 31 päivänä joulukuuta samana vuonna.
         3 artikla
         Kokoukset
         1.   Assosiaatiokomitea kokoontuu säännöllisesti vähintään kerran vuodessa, jolleivät osapuolet toisin sovi. Jommankumman osapuolen pyynnöstä voidaan järjestää assosiaatiokomitean erityisistuntoja, jos osapuolet niin sopivat.
         2.   Komitean puheenjohtaja kutsuu assosiaatiokomitean kunkin kokouksen koolle osapuolten sopimassa paikassa ja niiden sopimana ajankohtana. Assosiaatiokomitean sihteeristö toimittaa kokouskutsun viimeistään 28 kalenteripäivää ennen kokouksen alkua, jolleivät osapuolet toisin sovi.
         3.   Kauppaan liittyviä kysymyksiä käsittelevä assosiaatiokomitea kokoontuu vähintään kerran vuodessa ja olosuhteiden sitä vaatiessa. Kokoukset kutsuu koolle kauppaan liittyviä kysymyksiä käsittelevän assosiaatiokomitean puheenjohtaja osapuolten sopimassa paikassa, sopimana ajankohtana ja sopimalla tavalla. Kauppaan liittyviä kysymyksiä käsittelevän assosiaatiokomitean sihteeristö toimittaa kokouskutsun viimeistään 15 kalenteripäivää ennen kokouksen alkua, jolleivät osapuolet toisin sovi.
         4.   Assosiaatiokomitean sääntömääräiset kokoukset kutsutaan aina kuin se on mahdollista koolle hyvissä ajoin ennen assosiaationeuvoston sääntömääräistä kokousta.
         5.   Assosiaatiokomitean kokouksia voidaan, poikkeuksellisesti ja jos osapuolet niin sopivat, pitää millä tahansa teknisillä keinoilla, kuten videokokouksena.
         4 artikla
         Valtuuskunnat
         Kokoukseen osallistuvien valtuuskuntien aiottu kokoonpano on ilmoitettava osapuolille assosiaatiokomitean sihteeristön välityksellä ennen kutakin kokousta.
         5 artikla
         Sihteeristö
         1.   Euroopan unionin virkamies ja Georgian virkamies toimivat yhdessä assosiaatiokomitean sihteereinä ja huolehtivat yhteisesti sihteeristön tehtävistä, jollei tässä työjärjestyksessä toisin määrätä, keskinäisen luottamuksen ja yhteistyön hengessä.
         2.   Euroopan komission virkamies ja Georgian virkamies, jotka vastaavat kauppaa ja kaupan liitännäistoimenpiteitä koskevista asioista, toimivat yhdessä kauppaan liittyviä kysymyksiä käsittelevän assosiaatiokomitean sihteereinä.
         6 artikla
         Kirjeenvaihto
         1.   Assosiaatiokomitealle osoitettu kirjeenvaihto ohjataan jommankumman osapuolen assosiaatiokomitean sihteerille, joka puolestaan ilmoittaa siitä toiselle sihteerille.
         2.   Assosiaatiokomitean sihteeristö huolehtii siitä, että assosiaatiokomitealle osoitettu kirjeenvaihto toimitetaan assosiaatiokomitean komitean puheenjohtajalle ja jaetaan tarvittaessa 7 artiklassa tarkoitettuina asiakirjoina.
         3.   Sihteeristö lähettää puheenjohtajan kirjeenvaihdon osapuolille puheenjohtajan puolesta. Kirjeenvaihto jaetaan tarvittaessa 7 artiklan mukaisesti.
         7 artikla
         Asiakirjat
         1.   Asiakirjat jaetaan assosiaatiokomitean sihteerien välityksellä.
         2.   Osapuoli toimittaa asiakirjansa omalle sihteerilleen. Sihteeri toimittaa nämä asiakirjat toisen osapuolen sihteerille.
         3.   Unionin sihteeri jakaa asiakirjat unionin asiaomaisille edustajille ja toimittaa järjestelmällisesti jäljennöksen tällaisesta kirjeenvaihdosta Georgian sihteerille.
         4.   Georgian sihteeri jakaa asiakirjat Georgian asianomaisille edustajille ja toimittaa järjestelmällisesti jäljennöksen tällaisesta kirjeenvaihdosta unionin sihteerille.
         8 artikla
         Luottamuksellisuus
         Elleivät osapuolet toisin päätä, assosiaatiokomitean kokoukset eivät ole julkisia. Kun osapuoli toimittaa assosiaatiokomitealle luottamuksellisiksi määriteltyjä tietoja, toisen osapuolen on käsiteltävä kyseisiä tietoja luottamuksellisina.
         9 artikla
         Kokousten esityslistat
         1.   Assosiaatiokomitean sihteeristö laatii kutakin assosiaatiokomitean kokousta varten osapuolten tekemien ehdotusten perusteella alustavan esityslistan ja luonnoksen jäljempänä 10 artiklassa tarkoitetuista toimintaa koskeviksi päätelmiksi. Alustavaan esityslistaan sisältyvät asiat, joiden esityslistalle ottamista koskevan pyynnön ja muut tarvittavat asiakirjat assosiaatiokomitean sihteeristö on vastaanottanut osapuolelta viimeistään 21 kalenteripäivää ennen kokouspäivää.
         2.   Alustava esityslista ja muut tarvittavat asiakirjat jaetaan 7 artiklan mukaisesti viimeistään 15 kalenteripäivää ennen kokouksen alkua.
         3.   Assosiaatiokomitea hyväksyy esityslistan kunkin kokouksen alussa. Osapuolten niin sopiessa esityslistalle voidaan ottaa asioita, joita ei ole merkitty alustavaan esityslistaan.
         4.   Assosiaatiokomitean kokouksen puheenjohtaja voi toisen osapuolen suostumuksella kutsua osapuolten muiden elinten edustajia tai tietyn alan riippumattomia asiantuntijoita osallistumaan tapauskohtaisesti kokouksiin antamaan tietoja erityisistä aiheista. Osapuolet varmistavat, että nämä tarkkailijat tai asiantuntijat noudattavat luottamuksellisuutta koskevia vaatimuksia.
         5.   Assosiaatiokomitean kokouksen puheenjohtaja voi osapuolia kuultuaan lyhentää 1 ja 2 kohdassa asetettuja määräaikoja erityisten olosuhteiden sitä edellyttäessä.
         10 artikla
         Pöytäkirja ja toimintaa koskevat päätelmät
         1.   Assosiaatiokomitean sihteerit laativat yhdessä kustakin kokouksesta pöytäkirjaluonnoksen.
         2.   Pöytäkirja sisältää yleensä kunkin esityslistalla olevan asian osalta

                     a)

                     luettelon kokouksen osallistujista, heidän mukanaan olevista virkamiehistä ja mahdollisista tarkkailijoista tai asiantuntijoista, jotka ovat osallistuneet kokoukseen;

                     b)

                     assosiaatiokomitealle toimitetut asiakirjat;

                     c)

                     lausumat, jotka assosiaatiokomitean jäsen on pyytänyt kirjattaviksi pöytäkirjaan; ja

                     d)

                     kokouksessa hyväksytyt, 4 kohdassa määrätyt toimintaa koskevat päätelmät.

               3.   Pöytäkirjaluonnos toimitetaan assosiaatiokomitean hyväksyttäväksi. Assosiaatiokomitea hyväksyy pöytäkirjaluonnoksen seuraavassa kokouksessaan. Vaihtoehtoisesti pöytäkirjaluonnos voidaan hyväksyä kirjallisesti. Kauppaan liittyviä kysymyksiä käsittelevän assosiaatiokomitean pöytäkirjaluonnos on hyväksyttävä 28 kalenteripäivän kuluessa kustakin kokouksesta. Sen jäljennös toimitetaan kullekin 7 artiklassa tarkoitetulle vastaanottajalle.
         4.   Assosiaatiokomitean puheenjohtajana toimivan osapuolen assosiaatiokomitean sihteeri laatii luonnoksen toimintaa koskeviksi päätelmiksi ja jakaa sen osapuolille yhdessä esityslistan kanssa yleensä viimeistään 15 kalenteripäivää ennen kokouksen alkua. Tätä luonnosta ajantasaistetaan kokouksen edetessä siten, että assosiaatiokomitea hyväksyy kokouksen lopussa, jolleivät osapuolet toisin sovi, toimintaa koskevat päätelmät, jotka sisältävät osapuolten sopimat jatkotoimet. Kun toimintaa koskevat päätelmät on hyväksytty, ne liitetään pöytäkirjaan ja niiden toteuttamista tarkastellaan jossain assosiaatiokomitean myöhemmässä kokouksessa. Tätä varten assosiaatiokomitea hyväksyy asiakirjamallin, jonka avulla voidaan seurata kunkin toimenpiteen toteuttamisessa saavutettua edistymistä tiettyyn määräaikaan mennessä.
         11 artikla
         Päätökset ja suositukset
         1.   Assosiaatiokomitea hyväksyy päätöksiä erityisissä tapauksissa, joissa sillä on sopimuksessa määrätty toimivalta tai joissa assosiaationeuvosto on siirtänyt sille toimivallan. Assosiaatiokomitea antaa myös suosituksia. Päätökset hyväksytään ja suositukset annetaan osapuolten yhteisellä sopimuksella sen jälkeen, kun osapuolten sisäiset menettelyt on saatu päätökseen. Assosiaatiokomitean puheenjohtaja allekirjoittaa päätökset tai suositukset, ja assosiaatiokomitean sihteerit todistavat ne oikeaksi.
         2.   Assosiaatiokomitea voi osapuolten niin sopiessa hyväksyä päätöksiä ja antaa suosituksia kirjallista menettelyä noudattaen. Kirjallinen menettely tarkoittaa osapuolten suostumuksella toimivien sihteerien välistä noottien vaihtoa. Tätä varten ehdotuksen teksti jaetaan 7 artiklan mukaisesti, ja määräaika, jonka kuluessa mahdolliset varaumat tai muutosehdotukset on esitettävä, on vähintään 21 kalenteripäivää. Komitean puheenjohtaja voi osapuolia kuultuaan lyhentää tässä kohdassa asetettuja määräaikoja erityisten olosuhteiden huomioon ottamiseksi. Kun tekstistä on sovittu, puheenjohtaja allekirjoittaa päätökset tai suositukset, ja sihteerit todistavat ne oikeiksi.
         3.   Assosiaatiokomitean asiakirjat otsikoidaan ’päätöksiksi’ tai ’suosituksiksi’. Kukin päätös tulee voimaan päivänä, jona se hyväksytään, jollei siinä toisin säädetä.
         4.   Päätökset ja suositukset jaetaan osapuolille.
         5.   Kumpikin osapuoli voi päättää assosiaatiokomitean päätösten ja suositusten julkaisemisesta omassa virallisessa lehdessään.
         12 artikla
         Kertomukset
         Assosiaatiokomitea raportoi assosiaationeuvostolle omasta toiminnastaan ja alakomiteoidensa, työryhmiensä ja muiden elintensä toiminnasta kussakin assosiaationeuvoston sääntömääräisessä kokouksessa.
         13 artikla
         Kielet
         1.   Assosiaatiokomitean virallisina kielinä ovat osapuolten viralliset kielet.
         2.   Assosiaatiokomitean työkielet ovat englanti ja georgia. Assosiaatiokomitea tekee ratkaisunsa näillä kielillä laadittujen asiakirjojen perusteella, jollei toisin päätetä.
         14 artikla
         Kulut
         1.   Kukin osapuoli vastaa sille assosiaatiokomitean kokouksiin osallistumisesta aiheutuvista kuluista, sekä henkilöstö-, matka- ja oleskelukulujen osalta sekä posti- ja televiestintäkuluista.
         2.   Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen kopiointikuluista.
         3.   Kuluista, jotka aiheutuvat kokousten tulkkauksesta ja asiakirjojen kääntämisestä englanniksi tai georgiaksi 13 artiklassa tarkoitetuin tavoin vastaa kokouksen järjestävä osapuoli.
         Tulkkauksesta ja kääntämisestä muille kielille tai muista kielistä vastaa suoraan tätä koskevan pyynnön esittänyt osapuoli.
         4.   Jos asiakirjoja on käännettävä virallisille unionin kielille, unioni vastaa kuluista.
         15 artikla
         Työjärjestyksen muuttaminen
         Tätä työjärjestystä voidaan muuttaa assosiaationeuvoston päätöksellä sopimuksen 408 artiklan 1 kohdan mukaisesti.
         16 artikla
         Alakomiteat, erityiskomiteat tai -elimet
         1.   Assosiaatiokomitea voi sopimuksen 409 artiklan 1 ja 3 kohdan mukaisesti päättää perustaa sopimuksessa määrättyjen lisäksi muita alakomiteoita, jotka ovat tarpeen sopimuksen täytäntöönpanoa varten erityisaloilla, avustamaan assosiaatiokomiteaa sen tehtävien hoitamisessa. Assosiaatiokomitea voi päättää lakkauttaa tällaisen alakomitean tai määritellä sen työjärjestyksen tai muuttaa sitä. Jollei toisin päätetä, nämä alakomiteat toimivat assosiaatiokomitean alaisuudessa, jolle ne raportoivat kunkin kokouksen.
         2.   Tätä työjärjestystä sovelletaan soveltuvin osin 1 kohdassa tarkoitettuihin alakomiteoihin, jollei sopimuksessa toisin määrätä tai assosiaationeuvostossa toisin sovita.
         3.   Alakomiteoiden kokouksia voidaan järjestää joustavasti tarpeen mukaan joko Brysselissä tai Georgiassa tai esimerkiksi videoneuvotteluna. Alakomiteoiden on oltava foorumi, joka seuraa lähentymistä erityisillä aloilla, keskustelee tietyistä tämän prosessin aiheuttamista kysymyksistä ja haasteista sekä laatii suosituksia ja toimintaa koskevia päätelmiä.
         4.   Assosiaatiokomitean sihteeristölle toimitetaan jäljennös kaikesta merkityksellisestä kirjeenvaihdosta, asiakirjoista ja tiedonannoista, jotka koskevat alakomiteoita, erityiskomiteoita tai -elimiä.
         5.   Alakomiteoilla, erityiskomiteoilla tai -elimillä on ainoastaan valtuudet antaa suosituksia assosiaatiokomitealle, jollei sopimuksessa toisin määrätä tai osapuolet toisin sovi assosiaationeuvostossa.
         17 artikla
         Tätä työjärjestystä sovelletaan soveltuvin osin kauppaan liittyviä kysymyksiä käsittelevään assosiaatiokomiteaan, jollei toisin määrätä.

      LUONNOS
      EU-GEORGIA-ASSOSIAATIONEUVOSTON PÄÄTÖS N:o 2/2014,
      annettu … päivänä … kuuta …,
      kahden alakomitean perustamisesta
      EU–GEORGIA-ASSOSIAATIONEUVOSTO, joka
      ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen (1), jäljempänä ’sopimus’, ja erityisesti sen 409 artiklan,
      sekä katsoo seuraavaa:

                  (1)

                  Sopimuksen osia sovelletaan sopimuksen 431 artiklan mukaisesti väliaikaisesti 1 päivästä syyskuuta 2014.

                  (2)

                  Sopimuksen 409 artiklan 2 kohdan mukaisesti assosiaationeuvosto voi päättää perustaa tietyillä erityisaloilla erityiskomiteoita tai -elimiä, jotka ovat tarpeen sopimuksen täytäntöönpanoa varten ja jotka voivat avustaa assosiaationeuvostoa sen tehtävien suorittamisessa.

                  (3)

                  Olisi perustettava kaksi alakomiteaa asiantuntijatason keskustelujen mahdollistamiseksi niillä keskeisillä aloilla, jotka kuuluvat sopimuksen väliaikaisen soveltamisen piiriin.

                  (4)

                  Jos osapuolet niin sopivat, alakomiteoiden luetteloa ja yksittäisten alakomiteoiden toimialaa olisi voitava muuttaa,

            ON HYVÄKSYNYT TÄMÄN PÄÄTÖKSEN:
      1 artikla
      Perustetaan liitteessä luetellut alakomiteat.
      2 artikla
      Liitteessä lueteltujen alakomiteoiden työjärjestyksestä määrätään assosiaatiokomitean ja alakomiteoiden työjärjestyksen 16 artiklassa, sellaisena kuin se hyväksytty EU–Georgia- assosiaationeuvoston päätöksellä N:o 1/2014.
      3 artikla
      Jos osapuolet niin sopivat, liitteessä olevaa alakomiteoiden luetteloa ja yksittäisten alakomiteoiden toimialaa voidaan muuttaa
      4 artikla
      Tämä päätös tulee voimaan päivänä, jona se hyväksytään.

         Tehty …

               Assosiaationeuvoston puolesta

               Puheenjohtaja

         (1)  EUVL L 261, 30.8.2014, s. 4.

         LIITE

            ALAKOMITEOIDEN LUETTELO

                     1)

                     Vapautta ja turvallisuutta sekä oikeusasioita käsittelevä alakomitea

                     2)

                     Taloudellisen ja muun alakohtaisen yhteistyön alakomitea.

      LUONNOS
      EU–GEORGIA-ASSOSIAATIONEUVOSTON PÄÄTÖS N:o 3/2014,
      annettu … päivänä … kuuta …,
      tiettyjen assosiaationeuvoston toimivaltuuksien siirtämisestä kauppaan liittyviä kysymyksiä käsittelevälle assosiaatiokomitealle
      EU–GEORGIA-ASSOSIAATIONEUVOSTO, joka
      ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen (1), jäljempänä ’sopimus’, ja erityisesti sen 406 artiklan 3 kohdan ja 408 artiklan 2 kohdan,
      sekä katsoo seuraavaa:

                  (1)

                  Sopimuksen osia on sopimuksen 431 artiklan mukaisesti sovellettu väliaikaisesti 1 päivästä syyskuuta 2014.

                  (2)

                  Sopimuksen 404 artiklan 1 kohdan perusteella assosiaationeuvoston tehtävänä on seurata ja valvoa sopimuksen soveltamista ja täytäntöönpanoa.

                  (3)

                  Sopimuksen 408 artiklan 2 kohdan perusteella assosiaationeuvosto voi siirtää assosiaatiokomitealle toimivaltaansa, myös valtuudet tehdä sitovia päätöksiä.

                  (4)

                  Sopimuksen 408 artiklan 4 kohdan perusteella assosiaatiokomitea kokoontuu erityisessä kokoonpanossa käsittelemään kaikkia sopimuksen IV osastoon (Kauppa ja kaupan liitännäistoimenpiteet) liittyviä kysymyksiä.

                  (5)

                  Jotta voidaan varmistaa pitkälle menevään ja laaja-alaiseen vapaakauppa-alueeseen liittyvän sopimuksen osan joustava ja nopea täytäntöönpano, assosiaationeuvoston olisi siirrettävä kauppaan liittyviä kysymyksiä käsittelevälle, sopimuksen 408 artiklan 4 kohdassa määrätylle assosiaatiokomitealle toimivalta saattaa ajan tasalle tai muuttaa tämän sopimuksen liitteitä, jotka koskevat IV osaston (Kauppa ja kaupan liitännäistoimenpiteet) 1, 3, 5, 6 ja 8 lukua siltä osin kuin näissä luvuissa ei ole erityisiä määräyksiä, jotka koskevat näiden liitteiden ajan tasalle saattamista tai muuttamista,

            ON HYVÄKSYNYT TÄMÄN PÄÄTÖKSEN:
      1 artikla
      Assosiaationeuvosto siirtää sopimuksen 408 artiklan 4 kohdassa määrätylle, kauppaan liittyviä kysymyksiä käsittelevälle assosiaatiokomitealle toimivallan saattaa ajan tasalle tai muuttaa sopimuksen liitteitä, jotka koskevat IV osastossa (Kauppa ja kaupan liitännäistoimenpiteet) olevia 1, 3, 5, 6 (sopimuksen liite XV-C) ja 8 lukua, siltä osin kuin näissä luvuissa ei ole erityisiä määräyksiä, jotka koskevat näiden liitteiden saattamista ajan tasalle tai muuttamista.
      2 artikla
      Tämä päätös tulee voimaan päivänä, jona se hyväksytään.

         Tehty …

               Assosiaationeuvoston puolesta

               Puheenjohtaja

         (1)  EUVL L 261, 30.8.2014, s. 4.


title: 2002/264/: EFTAn valvontaviranomaisen päätös N:o 264/02/KOL, tehty  18 päivänä joulukuuta 2002 , valtiontukea koskevien menettelysääntöjen ja aineellisten sääntöjen muuttamisesta 37. kerran lisäämällä uusi luku 22: Pelastamis- ja rakenneuudistustuki sekä sulkemistuki terästeollisuudelle

text:
               10.5.2006

               FI

               Euroopan unionin virallinen lehti

               L 123/24

      EFTAN VALVONTAVIRANOMAISEN PÄÄTÖS

   N:o 264/02/KOL,
   tehty 18 päivänä joulukuuta 2002,
   valtiontukea koskevien menettelysääntöjen ja aineellisten sääntöjen muuttamisesta 37. kerran lisäämällä uusi luku 22: Pelastamis- ja rakenneuudistustuki sekä sulkemistuki terästeollisuudelle
   EFTAN VALVONTAVIRANOMAINEN, joka
   ottaa huomioon Euroopan talousalueesta tehdyn sopimuksen (1) ja erityisesti sen 61–63 artiklan,
   ottaa huomioon EFTA-valtioiden välisen, valvontaviranomaisen ja tuomioistuimen perustamista koskevan sopimuksen (2) ja erityisesti sen 24 artiklan ja sen pöytäkirjassa 3 olevan 1 artiklan,
   SEKÄ KATSOO SEURAAVAA:
   EFTAn valvontaviranomainen varmistaa valvonta- ja tuomioistuinsopimuksen 24 artiklan nojalla ETA-sopimuksen valtiontukea koskevien määräysten soveltamisen.
   Valvontaviranomaisesta ja tuomioistuimesta tehdyn sopimuksen 5 artiklan 2 kohdan b alakohdan nojalla EFTAn valvontaviranomainen antaa ilmoituksia ja suuntaviivoja asioista, joita ETA-sopimus koskee, jos kyseisessä sopimuksessa taikka valvonta- ja tuomioistuinsopimuksessa nimenomaisesti näin määrätään tai jos EFTAn valvontaviranomainen pitää sitä tarpeellisena.
   EFTAn valvontaviranomainen palauttaa mieleen 19 päivänä tammikuuta 1994 hyväksymänsä valtiontukea koskevat menettelysäännöt ja aineelliset säännöt (3)
       (4).
   Euroopan yhteisöjen komissio antoi 7 päivänä maaliskuuta 2002 tiedonannon (5), jossa määritellään periaatteet terästeollisuudelle tarkoitetun pelastamis- ja rakenneuudistustuen sekä sulkemistuen arviointia varten.
   Kyseinen tiedonanto on merkityksellinen myös Euroopan talousalueen kannalta.
   ETAn valtiontukisääntöjen yhtenäinen soveltaminen on taattava koko Euroopan talousalueella.
   ETA-sopimuksen liitteen XV lopussa olevaan lukuun ”Yleistä” kuuluvan II kohdan mukaan EFTAn valvontaviranomaisen on tasapuolisten kilpailuedellytysten säilyttämiseksi annettava Euroopan yhteisöjen komissiota kuultuaan oikeudelliset säädökset, jotka vastaavat komission antamia säädöksiä.
   EFTAn valvontaviranomainen on kuullut Euroopan yhteisöjen komissiota.
   EFTAn valvontaviranomainen on kuullut EFTA-valtioita asiasta 19 päivänä lokakuuta 2001 pidetyssä monenvälisessä kokouksessa,
   ON PÄÄTTÄNYT SEURAAVAA:

               1.

               Valtiontuen suuntaviivoja muutetaan lisäämällä niihin uusi luku 22 ”Pelastamis- ja rakenneuudistustuki sekä sulkemistuki terästeollisuudelle”, jonka teksti on tämän päätöksen liitteenä I.

               2.

               Päätös annetaan tiedoksi EFTA-valtioille lähettämällä niille kirjeitse jäljennös tästä päätöksestä ja sen liitteestä I. Kyseisiä valtioita pyydetään ilmaisemaan ehdotettujen aiheellisten toimenpiteiden hyväksyntä liitteen I mukaisesti 20 työpäivän kuluessa (ks. myös liitteessä I oleva 22.4 kohta).

               3.

               Päätös annetaan tiedoksi Euroopan yhteisöjen komissiolle ETA-sopimuksen pöytäkirjassa 27 olevan d kohdan mukaisesti lähettämällä sille jäljennös tästä päätöksestä ja sen liitteestä I.

               4.

               Tämä päätös ja sen liite I julkaistaan Euroopan unionin virallisen lehden ETA-osastossa ja ETA-täydennysosassa, kun EFTA-valtiot ovat ilmaisseet hyväksyvänsä ehdotetut aiheelliset toimenpiteet.

               5.

               Tämä päätös on todistusvoimainen englannin kielellä.

      Tehty Brysselissä 18 päivänä joulukuuta 2002.

            EFTAn valvontaviranomaisen puolesta

         Einar M. BULL

            Puheenjohtaja

         Hannes HAFSTEIN

            Kollegion jäsen

      (1)  Jäljempänä ”ETA-sopimus”.

      (2)  Jäljempänä ”valvonta- ja tuomioistuinsopimus”.

      (3)  Jäljempänä ”valtiontuen suuntaviivat”.

      (4)  Julkaistu alun perin Euroopan yhteisöjen virallisen lehden
      L 231, 3.9.1994, ETA- täydennysosassa nro 32.

      (5)  EYVL C 70, 19.3.2002, s. 8.

      LIITE

         ”22.   PELASTAMIS- JA RAKENNEUUDISTUSTUKI SEKÄ SULKEMISTUKI TERÄSTEOLLISUUDELLE
         22.1.   PELASTAMIS- JA RAKENNEUUDISTUSTUKI VAIKEUKSISSA OLEVILLE YRITYKSILLE
         Pelastamis- ja rakenneuudistustuki vaikeuksissa oleville yrityksille sellaisella terästeollisuuden alalla, joka on määritelty alueellisesta tuesta suurille investointihankkeille annettujen monialaisten puitteiden liitteessä B, ei sovellu yhteismarkkinoille.
         22.2.   SULKEMISTUKI

                     (1)

                     Yhteismarkkinoille soveltuvana voidaan pitää tukea tietyn taloudellisen toiminnan edistämiseen. Seuraavat tuet monialaisten puitteiden liitteessä B määritellyllä terästeollisuuden alalla toimiville yrityksille voidaan katsoa yhteismarkkinoille soveltuviksi:

                     (2)

                     Tuki, jolla katetaan teräsalan yritysten irtisanotuille tai varhaiseläkkeelle jääville työntekijöilleen maksamat korvaukset, jos

                                 —

                                 maksut ovat seurausta terästehtaiden sulkemisesta osittain tai kokonaan, eikä sulkemisen perusteella ole aikaisemmin hyväksytty tukea,

                                 —

                                 maksut eivät ylitä EFTA-valtioissa voimassa olevia sääntöjä sovellettaessa tavanomaisesti maksettavia määriä
                                 ja

                                 —

                                 tuen määrä on enintään 50 prosenttia kyseisistä maksuista.

                     (3)

                     Tuki terästuotteiden tuotannon pysyvästi lopettaville teräsalan yrityksille, jos

                                 —

                                 yrityksistä on tullut oikeushenkilöitä ennen 1. tammikuuta 2002,

                                 —

                                 ne ovat tuottaneet säännöllisesti terästuotteita kyseessä olevan tuen ilmoituspäivämäärään asti,

                                 —

                                 ne eivät ole muuttaneet tuotantonsa ja tuotantolaitostensa rakennetta 1. tammikuuta 2002 jälkeen,

                                 —

                                 ne sulkevat ja hävittävät terästuotteiden valmistukseen tarkoitetut laitoksensa kuuden kuukauden kuluessa tuotannon lakkauttamisesta tai siitä, kun valvontaviranomainen on hyväksynyt tuen, jos se tapahtuu myöhemmin,

                                 —

                                 tuotantolaitosten sulkemista ei ole jo otettu huomioon tukia hyväksyttäessä
                                 ja

                                 —

                                 tuen määrä ei ylitä suljettavien laitosten kirjanpidollista jäännösarvoa (lukuun ottamatta kansallisen inflaatiotason ylittävää osuutta uudelleenarvostuksesta, joka on tehty 1. tammikuuta 2002 jälkeen).

                     (4)

                     Tukea, jota myönnetään 22.2 kohdan 3 alakohdassa esitetyt ehdot täyttävälle teräsalan yritykselle, joka on välittömästi tai välillisesti toisen teräsalan yrityksen määräysvallassa tai joka käyttää itse välitöntä tai välillistä määräysvaltaa toisessa teräsalan yrityksessä, voidaan pitää yhteismarkkinoille soveltuvana, jos

                                 —

                                 suljettava yritys on ollut oikeudellisesti ja tosiasiallisesti yhtymän organisaatiossa erillinen yksikkö vähintään kuusi kuukautta ennen tuen maksamista,

                                 —

                                 valvontaviranomaisen hyväksymä riippumaton tilintarkastaja on vahvistanut, että suljettavan yrityksen kirjanpito antaa totuudenmukaisen ja tarkan kuvan kyseisen yrityksen varoista ja veloista
                                 ja

                                 —

                                 kyseessä on todellinen ja todistettavissa oleva tuotantokapasiteetin vähentäminen, josta on huomattavaa pitkäaikaista hyötyä koko alalle, kun tuotantolaitoksen valmistamien terästuotteiden tuotantokapasiteetti vähenee niiden viiden vuoden aikana, jotka seuraavat tuettua sulkemista tai tämän kohdan perusteella hyväksytyn tuen viimeistä maksupäivää, jos se on myöhäisempi. EFTA-valtioita kehotetaan käyttämään monialaisten puitteiden liitteenä (liite E) olevaa ilmoituslomaketta ilmoittaessaan tukiehdotuksista näiden puitteiden nojalla.

               22.3.   ILMOITUSVELVOLLISUUS
         Kaikista suunnitelmista myöntää tukea vaikeuksissa olevien teräsalan yritysten pelastamiseen ja rakenneuudistukseen sekä sulkemistukea kyseiselle alalle on ilmoitettava erikseen.
         22.4.   AIHEELLISET TOIMENPITEET

                     (1)

                     Valvontaviranomainen ehdottaa valvontaviranomaisesta ja tuomioistuimesta tehdyn sopimuksen pöytäkirjassa 3 olevan 1 artiklan 1 kohdan mukaisena aiheellisena toimenpiteenä, että vaikeuksissa oleville yrityksille, jotka täyttävät vaikeuksissa olevien yritysten pelastamiseksi ja rakenneuudistukseksi tarkoitettua valtiontukea koskevissa valvontaviranomaisen suuntaviivoissa annetun määritelmän (luku 16), myönnettävää pelastamis- ja rakenneuudistustukea koskevien voimassa olevien tukiohjelmien soveltamisalan ulkopuolelle jätetään 1. tammikuuta 2003 alkaen tuki yrityksille, jotka kuuluvat terästeollisuuden alalle, sellaisena kuin se määritellään monialaisten puitteiden liitteessä B.

                     (2)

                     EFTA-valtioita pyydetään ilmoittamaan erikseen suostumuksensa ehdotettuihin aiheellisiin toimenpiteisiin 20 työpäivän kuluessa kirjeen vastaanottamispäivästä. Jos EFTA-valtio ei vastaa kirjeeseen, valvontaviranomainen olettaa, että kyseinen valtio ei ole samaa mieltä ehdotetuista toimenpiteistä.

               22.5.   PUITTEIDEN SOVELTAMINEN
         Näitä puitteita sovelletaan 1. tammikuuta 2003 alkaen 31. joulukuuta 2009 saakka.
         22.6.   TERÄSTEOLLISUUDELLE MYÖNNETTY ILMOITTAMATON TUKI
         Valvontaviranomainen tutkii terästeollisuudelle ilman sen hyväksyntää myönnetyn tuen soveltuvuuden yhteismarkkinoille niiden kriteereiden perusteella, jotka olivat voimassa tuen myöntämisajankohtana.”


title: Euroopan parlamentin päätös (EU) 2016/1512, annettu 28 päivänä huhtikuuta 2016, Euroopan tautienehkäisy- ja -valvontakeskuksen varainhoitovuoden 2014 tilien päättämisestä

text:
               14.9.2016

               FI

               Euroopan unionin virallinen lehti

               L 246/228

         EUROOPAN PARLAMENTIN PÄÄTÖS (EU) 2016/1512,
   annettu 28 päivänä huhtikuuta 2016,
   Euroopan tautienehkäisy- ja -valvontakeskuksen varainhoitovuoden 2014 tilien päättämisestä
   EUROOPAN PARLAMENTTI, joka

               —

               ottaa huomioon Euroopan tautienehkäisy- ja -valvontakeskuksen lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan tautienehkäisy- ja -valvontakeskuksen tilinpäätöksestä varainhoitovuodelta 2014 sekä keskuksen vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä keskukselle (05584/2016 – C8-0075/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon tautien ehkäisyn ja valvonnan eurooppalaisen keskuksen perustamisesta 21. huhtikuuta 2004 annetun Euroopan parlamentin ja neuvoston asetuksen (EY) N:o 851/2004 (4) ja erityisesti sen 23 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A8-0103/2016),

               1.

               toteaa, että Euroopan tautienehkäisy- ja -valvontakeskuksen tilinpäätöstiedot käyvät ilmi tilintarkastustuomioistuimen vuosikertomuksen liitteestä;

               2.

               hyväksyy Euroopan tautienehkäisy- ja -valvontakeskuksen varainhoitovuoden 2014 tilien päättämisen;

               3.

               kehottaa puhemiestä välittämään tämän päätöksen Euroopan tautienehkäisy- ja -valvontakeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 122.

      (2)  Katso alaviite 1.

      (3)  EUVL L 298, 26.10.2012, s. 1.

      (4)  EUVL L 142, 30.4.2004, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


Avis juridique important

|

32001D0514

2001/514/YOS: Neuvoston päätös, tehty 28 päivänä kesäkuuta 2001, ihmiskaupan ja lasten seksuaalisen hyväksikäytön torjunnasta vastaaville henkilöille tarkoitetun kannustus-, vaihto-, koulutus- ja yhteistyöohjelman toisen vaiheen perustamisesta (STOP II)

Virallinen lehti nro L 186 , 07/07/2001 s. 0007 - 0010

Neuvoston päätös,tehty 28 päivänä kesäkuuta 2001,ihmiskaupan ja lasten seksuaalisen hyväksikäytön torjunnasta vastaaville henkilöille tarkoitetun kannustus-, vaihto-, koulutus- ja yhteistyöohjelman toisen vaiheen perustamisesta (STOP II)(2001/514/YOS)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 30 artiklan 1 kohdan, 31 artiklan ja 34 artiklan 2 kohdan c alakohdan,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo seuraavaa:(1) Euroopan unionista tehdyn sopimuksen 29 artiklassa asetetaan unionin tavoitteeksi antaa kansalaisille korkeatasoinen suoja vapauteen, turvallisuuteen ja oikeuteen perustuvalla alueella kehittämällä jäsenvaltioiden yhteistä toimintaa poliisiyhteistyössä ja oikeudellisessa yhteistyössä rikosasioissa, ja sen mukaan tämä tavoite saavutetaan muun muassa ehkäisemällä ja torjumalla ihmiskauppaa ja lasten seksuaalista hyväksikäyttöä.(2) Tampereella kokoontuneen Eurooppa-neuvoston päätelmissä vaaditaan toimia ihmiskaupan ja lasten seksuaalisen hyväksikäytön torjumiseksi.(3) Käsiteltävien ongelmien luonne edellyttää yhteensovitettua ja monialaista lähestymistapaa, jossa ovat mukana kaikki näiden ongelmien torjunnasta Euroopan unionissa vastaavat eri tahot. Niiden ehkäisyä ja torjuntaa voidaan tehostaa luomalla puitteet ihmiskaupan ja kaikissa muodoissa tapahtuvan lasten seksuaalisen hyväksikäytön torjunnasta vastaavien henkilöiden koulutusta, tiedotusta, opiskelua ja henkilövaihtoa varten.(4) Koska ihmiskauppa ja lasten seksuaalinen hyväksikäyttö ovat kansainvälisiä ongelmia, on käsiteltävä koko rikollisketjua eli värvääjiä, kuljettajia, hyväksikäyttäjiä, muita välittäjiä sekä asiakkaita.(5) STOP-ohjelma, joka on perustettu ihmisillä käytävän kaupan ja lasten seksuaalisen hyväksikäytön torjunnasta vastaavien henkilöiden kannustus- ja vaihto-ohjelman perustamisesta 29 päivänä marraskuuta 1996 hyväksytyllä neuvoston yhteisellä toiminnalla 96/700/YOS(3), on edistänyt osaltaan näiden ongelmien tuntemusta Euroopan unionissa ja vahvistanut niiden henkilöiden yhteistyötä, jotka jäsenvaltioissa vastaavat ihmiskaupan ja lasten seksuaalisen hyväksikäytön torjunnasta.(6) STOP-ohjelma on myös osoittanut, että Euroopan unionin tavoitteet ihmiskaupan ja lasten seksuaalisen hyväksikäytön torjumisessa saavutetaan kokemusten vaihdon sekä yhteisillä toimilla saavutettujen säästöjen ja kerrannaisvaikutusten ansiosta tehokkaammin yhteisön kuin yksittäisten jäsenvaltioiden tasolla.(7) Ohjelman uusimisella, mistä erityisesti säädetään yhteisessä toiminnassa 96/700/YOS ja jota myös Euroopan parlamentti on nimen omaan vaatinut 19 päivänä toukokuuta 2000 antamassaan päätöslauselmassa "Lisätoimista naisilla käytävän kaupan torjumiseksi", voidaan tätä yhteistyötä parantaa.(8) On suotavaa varmistaa STOP-ohjelmasta tuettujen toimien jatkuvuus ja uusia ohjelma toiseksi kaksi vuotta kestäväksi kaudeksi.(9) Ohjelman toimet on sovitettava yhteen niiden toimien kanssa, jotka toteutetaan Daphne-ohjelman perusteella lapsiin, nuoriin ja naisiin kohdistuvan väkivallan torjumiseksi.(10) Toiminta yhteisön tasolla on tarpeen, jotta varmistetaan hankkeiden välinen yhteensovittaminen ja helpotetaan hankkeiden toteuttajien verkottumista, samalla kun noudatetaan toissijaisuusperiaatetta.(11) Euroopan unionin jäsenyyttä hakeneille maille on annettava paremmat mahdollisuudet tulla mukaan STOP-ohjelmaan helpottamalla niiden osallistumista ohjelmasta tuettaviin hankkeisiin.(12) Tämän päätöksen täytäntöönpanemiseksi tarvittavista toimenpiteistä olisi päätettävä siinä vahvistettujen menettelyjen mukaisesti.(13) Tähän päätökseen sisältyy ohjelman koko keston ajaksi talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen(4) 34 kohdassa tarkoitettu rahoitusohje, sanotun kuitenkaan vaikuttamatta Euroopan yhteisön perustamissopimuksessa määriteltyyn budjettivallan käyttäjän toimivaltaan,ON TEHNYT TÄMÄN PÄÄTÖKSEN:1 artiklaOhjelman perustaminen1. Tällä päätöksellä perustetaan yhteisellä toiminnalla 96/700/YOS perustetun, ihmiskaupan ja lasten seksuaalisen hyväksikäytön torjunnasta vastuussa oleville henkilöille tarkoitettua vaihtoa, koulutusta ja yhteistyötä koskevan STOP-ohjelman toinen vaihe.2. Ohjelma uusitaan kaudeksi, joka alkaa 1 päivänä tammikuuta 2001 ja päättyy 31 päivänä joulukuuta 2002.2 artiklaOhjelman tavoitteet1. Ohjelmalla edistetään yleistä tavoitetta antaa kansalaisille korkeatasoinen suoja vapauteen, turvallisuuteen ja oikeuteen perustuvalla alueella. Sen tarkoituksena on näissä puitteissa estää ja torjua ihmiskauppaa ja kaikissa muodoissa tapahtuvaa lasten seksuaalista hyväksikäyttöä, lapsipornografia ja siihen liittyvä väkivalta mukaan luettuina, sekä auttaa näiden rikollisten toimien uhreja. Sen tarkoituksena on erityisesti:a) laatia tätä alaa koskeva eurooppalainen politiikka sekä panna se täytäntöön ja arvioida sitä;b) rohkaista ja tehostaa verkottumista sekä käytännön yhteistyötä kuten tietojen, kokemusten ja hyvien käytäntöjen vaihtoa ja levittämistä, koulutuksen parantamista ja mukauttamista sekä tieteellistä ja teknistä tutkimusta;c) kiinnittää erityistä huomiota siihen, että ohjelman piirissä suunniteltuihin hankkeisiin voivat osallistua myös Euroopan unionin jäsenyyttä hakeneiden maiden, jäljempänä "hakijamaat", julkiset tai yksityiset järjestöt, laitokset ja yhdistykset;d) rohkaista yhteistyön tehostamista kolmansien maiden sekä toimivaltaisten alueellisten ja kansainvälisten järjestöjen kanssa.2. Hakijamaat voivat osallistua hankkeisiin, jotta ne voivat perehtyä Euroopan unionin tämän alan säännöstöön ja valmistautua jäsenyyteen. Hankkeisiin voi osallistua myös muita kolmansia maita, jos tämä edistää hankkeiden tavoitteiden saavuttamista.3 artiklaOhjelmaan osallistuminen1. Ohjelmasta myönnetään yhteisrahoitusta hankkeille, joita voivat ehdottaa Euroopan unionin jäsenvaltioissa toimivat julkiset tai yksityiset järjestöt, laitokset ja yhdistykset, jotka ovat mukana ihmiskaupan ja lasten seksuaalisen hyväksikäytön uhrien auttamisessa ja näiden ilmiöiden ehkäisemisessä ja torjumisessa sekä antavat tukea niiden uhreille.2. Ohjelma on tarkoitettu henkilöille, joiden tehtävänä on auttaa ihmiskaupan ja lasten seksuaalisen hyväksikäytön uhreja sekä ehkäistä ja torjua näitä ilmiöitä. Tällaisia henkilöitä ovat esimerkiksi tuomarit, syyttäjät, lainvalvontaviranomaiset, maahanmuutto- ja sosiaaliviranomaiset, tutkijat sekä vapaaehtoisjärjestöjen edustajat.3. Jotta hankkeelle voidaan myöntää yhteisrahoitusta, siinä on oltava mukana vähintään kolme jäsenvaltiota tai kaksi jäsenvaltiota ja yksi hakijamaa, ja sillä on oltava 2 artiklassa mainitut tavoitteet.4. Ohjelmasta voidaan rahoittaa myös:a) jäsenvaltioiden järjestämiä erityishankkeita, joista on erityisesti hyötyä ohjelman painopisteiden tai hakijamaiden kanssa tehtävän yhteistyön kannalta;b) jäsenvaltioiden järjestämiä täydentäviä toimenpiteitä, kuten seminaareja, asiantuntijoiden kokouksia tai muita toimia, joiden tarkoituksena on ohjelman toteuttamisen yhteydessä saatujen tietojen levittäminen.4 artiklaOhjelmasta tuettavat toimetOhjelmaan sisältyy seuraavanlaisia toimia:a) koulutus;b) vaihto- ja harjoittelujaksot;c) selvitykset ja tutkimukset;d) kokoukset ja seminaarit;e) ohjelman täytäntöönpanon yhteydessä saatujen tulosten levittäminen.5 artiklaOhjelman rahoitus1. Rahoitusohje tämän ohjelman täytäntöönpanoa varten vuosina 2001-2002 on 4 miljoonaa euroa.2. Budjettivallan käyttäjä myöntää vuotuiset määrärahat rahoitusnäkymien puitteissa.3. Hanke, jolle on myönnetty yhteisrahoitusta tästä ohjelmasta, ei voi saada rahoitusta mistään muusta Euroopan unionin yleisestä talousarviosta rahoitettavasta ohjelmasta.4. Rahoituspäätösten perusteella laaditaan rahoitussopimukset komission ja hankkeiden järjestäjien välillä. Komissio valvoo rahoituspäätöksiä ja -sopimuksia, ja tilintarkastustuomioistuin suorittaa niitä koskevat tarkastukset.5. Yhteisön talousarviosta myönnettävän rahoituksen osuus voi olla enintään 70 prosenttia hankkeen kustannuksista.6. Edellä 3 artiklan 4 kohdassa mainitut erityishankkeet ja täydentävät toimenpiteet voidaan kuitenkin rahoittaa kokonaan siten, että 3 artiklan 4 kohdan a alakohdan mukaisten erityishankkeiden osuus voi olla enintään kymmenen prosenttia ja 3 artiklan 4 kohdan b alakohdan mukaisten täydentävien toimenpiteiden osuus enintään viisi prosenttia ohjelman vuotuisista kokonaismäärärahoista.6 artiklaOhjelman täytäntöönpano1. Komissio vastaa ohjelman hallinnoinnista ja täytäntöönpanosta yhteistyössä jäsenvaltioiden kanssa.2. Komissio hallinnoi ohjelmaa Euroopan yhteisöjen yleiseen talousarvioon sovellettavan varainhoitoasetuksen mukaisesti.3. Ohjelman täytäntöönpanoa varten komissio:a) laatii vuotuisen työohjelman, jossa esitetään erityistavoitteet, aiheenmukaiset painopisteet sekä tarvittaessa luettelo erityishankkeista ja täydentävistä toimenpiteistä,b) arvioi ja valitsee hankkeet, jotka 3 artiklassa tarkoitetut hankkeiden järjestäjät ovat esittäneet.4. Komissio antaa ohjelman täytäntöönpanemiseksi toteutettavia toimenpiteitä koskevat ehdotukset 7 artiklassa tarkoitetun komitean käsiteltäväksi riittävän ajoissa, jotta jäsenvaltiot voivat arvioida niitä. Järjestäjien esittämät ehdotukset tutkitaan 8 artiklassa säädettyä neuvoa-antavaa menettelyä noudattaen. Vuotuinen työohjelma, erityistoimet ja täydentävät toimenpiteet tutkitaan 9 artiklassa säädettyä hallintomenettelyä noudattaen.5. Komissio arvioi ja valitsee järjestäjien esittämät hankkeet, edellyttäen että ne ovat sopusoinnussa tämän alan politiikkojen kanssa, seuraavien perusteiden mukaan:a) yhdenmukaisuus ohjelman tavoitteiden kanssa;b) hankkeen eurooppalainen ulottuvuus ja hakijamaiden osallistumisen laajuus;c) yhteensopivuus niiden toimien kanssa, jotka on jo toteutettu tai jotka on tarkoitus toteuttaa oikeus- ja sisäasioissa tehtävän Euroopan unionin oikeudellisen yhteistyön alan poliittisten painopisteiden mukaisesti, erityisesti siltä osin kuin on kyse poliisi- ja rikosoikeudellisissa asioissa tehtävästä yhteistyöstä;d) hankkeen, sekä aiemmin toteutettujen, parhaillaan toteutettavien tai tulevien yhteistyöhankkeiden täydentävyys;e) hankkeen järjestäjän kyky panna hanke täytäntöön;f) ehdotetun toiminnan monialaisuus;g) hankkeen suunnittelun, organisoinnin, esittelyn ja odotettujen tulosten laatu;h) ohjelman perusteella haettavan rahoituksen määrä ja sen suhde odotettuihin tuloksiin;i) odotettujen tulosten vaikutus ohjelman tavoitteisiin.Näiden perusteiden tärkeysjärjestys esitetään vuotuisessa työohjelmassa.7 artiklaKomitea1. Komissiota avustaa STOP II -komitea, joka muodostuu jäsenvaltioiden edustajista ja jonka puheenjohtajana on komission edustaja.2. Komitea vahvistaa työjärjestyksensä puheenjohtajan ehdotuksesta Euroopan yhteisöjen virallisessa lehdessä julkaistun työjärjestyksen mallin pohjalta.3. Komissio voi kutsua hakijamaiden edustajia komitean kokousten jälkeen pidettäviin tiedotuskokouksiin.8 artiklaNeuvoa-antava menettely1. Jos tähän artiklaan viitataan, komissiota avustaa neuvoa-antava komitea, joka muodostuu jäsenvaltioiden edustajista ja jonka puheenjohtajana on komission edustaja.2. Komission edustaja tekee komitealle ehdotuksen toteutettavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan.3. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.4. Komission on, niin suurelta osin kuin mahdollista, otettava huomioon komitean lausunto. Sen on ilmoitettava komitealle, millä tavoin lausunto on otettu huomioon.9 artiklaHallintomenettely1. Jos tähän artiklaan viitataan, komissiota avustaa hallintokomitea, joka muodostuu jäsenvaltioiden edustajista ja jonka puheenjohtajana on komission edustaja.2. Komission edustaja tekee komitealle ehdotuksen toteutettavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan Euroopan yhteisön perustamissopimuksen 205 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.3. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Tässä tapauksessa komissio voi lykätä päättämiensä toimenpiteiden soveltamista enintään kolmen kuukauden määräajalla ilmoituksen tekopäivästä.4. Neuvosto voi määräenemmistöllä päättää asiasta toisin 3 kohdassa tarkoitetun määräajan kuluessa.10 artiklaArviointi1. Komissio arvioi vuosittain ohjelman täytäntöönpanemiseksi edellisenä vuonna toteutetut toimet. Arvioinnin tulokset toimitetaan komitealle.2. Komissio antaa ohjelman täytäntöönpanosta vuosittain kertomuksen Euroopan parlamentille ja neuvostolle. Ensimmäinen kertomus esitetään ennen 31 päivää heinäkuuta 2002.11 artiklaVoimaantuloTätä päätöstä noudatetaan päivästä, jona se julkaistaan virallisessa lehdessä.Sitä sovelletaan 31 päivään joulukuuta 2002.Tehty Luxemburgissa 28 päivänä kesäkuuta 2001.Neuvoston puolestaPuheenjohtajaB. Rosengren(1) EYVL C 96 E, 27.3.2001, s. 342.(2) Lausunto annettu 5. huhtikuuta 2001 (ei vielä julkaistu virallisessa lehdessä).(3) EYVL L 322, 12.12.1996, s. 7.(4) EYVL C 172, 18.6.1999, s. 1.


title: Neuvoston päätös (YUTP) 2015/2276, annettu 7 päivänä joulukuuta 2015, Euroopan unionin yhdennetystä rajavalvonnan avustusoperaatiosta Libyassa (EUBAM Libya) annetun päätöksen 2013/233/YUTP muuttamisesta ja sen voimassaolon jatkamisesta

text:
               8.12.2015

               FI

               Euroopan unionin virallinen lehti

               L 322/51

         NEUVOSTON PÄÄTÖS (YUTP) 2015/2276,
   annettu 7 päivänä joulukuuta 2015,
   Euroopan unionin yhdennetystä rajavalvonnan avustusoperaatiosta Libyassa (EUBAM Libya) annetun päätöksen 2013/233/YUTP muuttamisesta ja sen voimassaolon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä toukokuuta 2013 päätöksen 2013/233/YUTP (1), jolla perustettiin Euroopan unionin yhdennetty rajavalvonnan avustusoperaatio Libyassa (EUBAM Libya).

               (2)

               Neuvosto hyväksyi 21 päivänä toukokuuta 2015 päätöksen (YUTP) 2015/800 (2) päätöksen 2013/233/YUTP muuttamisesta ja voimassaolon jatkamisesta erityisesti siten, että EUBAM Libyaa jatketaan 21 päivään marraskuuta 2015 ja samalle ajalle säädetään rahoitusohje.

               (3)

               EUBAM Libyaa olisi jatkettava vielä kolmella kuukaudella 21 päivään helmikuuta 2016.

               (4)

               Päätös 2013/233/YUTP olisi muutettava tämän mukaisesti.

               (5)

               EUBAM Libya toteutetaan tilanteessa, joka saattaa huonontua ja joka voi haitata perussopimuksen 21 artiklassa määrättyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan neuvoston päätös 2013/233/YUTP seuraavasti:

               1)

               Korvataan 13 artiklan 1 kohta seuraavasti:
               ”1.   EUBAM Libyaan liittyviin menoihin tarkoitettu rahoitusohje 22 päivän toukokuuta 2013 ja 21 päivän toukokuuta 2014 väliselle ajalle on 30 300 000 euroa.
               EUBAM Libyaan liittyviin menoihin tarkoitettu rahoitusohje 22 päivän toukokuuta 2014 ja 21 päivän helmikuuta 2016 väliselle ajalle on 26 200 000 euroa.”

               2)

               Korvataan 16 artiklan toinen kohta seuraavasti:
               ”Sitä sovelletaan 21 päivään helmikuuta 2016.”

         2 artikla
   Tämä päätös tulee voimaan päivänä, jona se hyväksytään.
   Sitä sovelletaan 22 päivästä marraskuuta 2015.

      Tehty Brysselissä 7 päivänä joulukuuta 2015.

            Neuvoston puolesta

            Puheenjohtaja

         C. CAHEN

      (1)  Neuvoston päätös 2013/233/YUTP, annettu 22 päivänä toukokuuta 2013, Euroopan unionin yhdennetystä rajavalvonnan avustusoperaatiosta Libyassa (EUBAM Libya) (EUVL L 138, 24.5.2013, s. 15).

      (2)  Neuvoston päätös (YUTP) 2015/800, annettu 21 päivänä toukokuuta 2015, Euroopan unionin yhdennetystä rajavalvonnan avustusoperaatiosta Libyassa (EUBAM Libya) annetun päätöksen 2013/233/YUTP muuttamisesta ja voimassaolon jatkamisesta (EUVL L 127, 22.5.2015, s. 22).


title: 2006/847/EY: Euroopan parlamentin päätös, tehty 27 päivänä huhtikuuta 2006 , Euroopan elintarviketurvallisuusviranomaisen talousarvion 2004 toteuttamiseen liittyvien tilien päättämisestä

text:
               6.12.2006

               FI

               Euroopan unionin virallinen lehti

               L 340/135

         EUROOPAN PARLAMENTIN PÄÄTÖS,
   tehty 27 päivänä huhtikuuta 2006,
   Euroopan elintarviketurvallisuusviranomaisen talousarvion 2004 toteuttamiseen liittyvien tilien päättämisestä
   (2006/847/EY)
   EUROOPAN PARLAMENTTI, joka

               —

               ottaa huomioon Euroopan elintarviketurvallisuusviranomaisen lopullisen tilinpäätöksen varainhoitovuodelta 2004 (1),

               —

               ottaa huomioon tilintarkastustuomioistuimen kertomuksen Euroopan elintarviketurvallisuusviranomaisen tilinpäätöksestä varainhoitovuodelta 2004 sekä viranomaisen vastaukset (2),

               —

               ottaa huomioon neuvoston 14. maaliskuuta 2006 antaman suosituksen (5972/2006 — C6-0093/2006),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28. tammikuuta 2002 annetun Euroopan parlamentin ja neuvoston asetuksen (EY) N:o 178/2002 (4) ja erityisesti sen 44 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön ja ympäristön, kansanterveyden ja elintarvikkeiden turvallisuuden valiokunnan lausunnon (A6-0105/2006),

               1.

               panee merkille seuraavat määrät Euroopan elintarviketurvallisuusviranomaisen tileillä varainhoitovuosina 2004 ja 2003:
               Varainhoitovuosien 2004 ja 2003 tuloslaskelma

                           (1000 euroa)

                           2004

                           2003 (6)

                           Toiminnan tuotot

                           20 591

                           10 171

                              Toiminnan tuotot yhteensä

                              20 591

                              10 171

                           Hallintomenot

                           Henkilöstömenot

                           - 7 564

                           - 3 213

                           Rakennukset ja niihin liittyvät menot

                           - 4 192

                           - 781

                           Muut menot

                           - 1 263

                           - 536

                           Poistot ja yksiköiden arvonalennukset

                           - 333

                           - 204

                           Toimintamenot

                           - 6 431

                           - 2 159

                              Toiminnasta johtuvat menot yhteensä

                              - 19 783

                              - 6 894

                              Toiminnan tulos

                              808

                              3 277

                           Rahoitustuotot

                           0

                           1

                           Rahoituskulut

                           - 7

                           - 3

                              Rahoitustoiminnan tulos

                              - 6

                              - 2

                              Tulos ennen rahoituseriä

                              802

                              3 275

                           Satunnaiset tuotot

                           402

                           Satunnaiset kulut

                           - 27

                              Tulos satunnaisten erien jälkeen

                              - 27

                              402

                              Varainhoitovuoden tulos

                              775

                              3 677

                              HUOM. Kokonaismäärissä voi olla pyöristyksistä johtuvia eroja.

               2.

               hyväksyy Euroopan elintarviketurvallisuusviranomaisen varainhoitovuoden 2004 talousarvioon liittyvien tilien päättämisen;

               3.

               kehottaa puhemiestä välittämään tämän päätöksen Euroopan elintarviketurvallisuusviranomaisen toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Josep BORRELL FONTELLES

            Pääsihteeri

         Julian PRIESTLEY

      (1)  EUVL C 269, 28.10.2005, s. 21.

      (2)  EUVL C 332, 28.12.2005, s. 45.

      (3)  EYVL L 248, 16.9.2002, s. 1.

      (4)  EYVL L 31, 1.2.2002, s. 1, asetus sellaisena kuin se on muutettuna asetuksella (EY) N:o 1642/2003 (EUVL L 245, 29.9.2003, s. 4).

      (5)  EYVL L 357, 31.12.2002, s. 72, asetus sellaisena kuin se on muutettuna asetuksella (EY, Euratom) N:o 1261/2005 (EUVL L 201, 2.8.2005, s. 3).

      (6)  Varainhoitovuoden 2003 tiedot on käsitelty uudelleen, jotta niitä voitaisiin verrata suoritusperusteisen kirjanpidon periaatteen mukaisiin tietoihin.

      HUOM. Kokonaismäärissä voi olla pyöristyksistä johtuvia eroja.
    ---documentbreak---

               6.12.2006

               FI

               Euroopan unionin virallinen lehti

               L 340/137

         EUROOPAN PARLAMENTIN PÄÄTÖSLAUSELMA,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan elintarviketurvallisuusviranomaisen talousarvion toteuttamisesta varainhoitovuonna 2004
   EUROOPAN PARLAMENTTI, joka

               —

               ottaa huomioon Euroopan elintarviketurvallisuusviranomaisen lopullisen tilinpäätöksen varainhoitovuodelta 2004 (1),

               —

               ottaa huomioon tilintarkastustuomioistuimen kertomuksen Euroopan elintarviketurvallisuusviranomaisen tilinpäätöksestä varainhoitovuodelta 2004 sekä viranomaisen vastaukset (2),

               —

               ottaa huomioon neuvoston 14. maaliskuuta 2006 antaman suosituksen (5972/2006 — C6-0093/2006),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28. tammikuuta 2002 annetun Euroopan parlamentin ja neuvoston asetuksen (EY) N:o 178/2002 (4) ja erityisesti sen 44 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön ja ympäristön, kansanterveyden ja elintarvikkeiden turvallisuuden valiokunnan lausunnon (A6-0105/2006),

               A.

               ottaa huomioon, että tilintarkastustuomioistuin totesi saaneensa riittävän varmuuden siitä, että 31. joulukuuta 2004 päättyneen varainhoitovuoden tilinpäätös on luotettava ja että muutamia henkilöstön palkkaamiseen ja sopimusten tekemiseen liittyviä säännönvastaisuuksia lukuun ottamatta tilien perustana olevat toimet ovat kokonaisuutena arvioiden lailliset ja asianmukaiset,

               B.

               ottaa huomioon, että tilintarkastustuomioistuin ilmoittaa saaneensa kaikilta erillisvirastoilta riittävän varmuuden mutta on ilmaissut varainhoitovuotta 2004 koskevat selkeät varaumat Euroopan jälleenrakennusviraston, Euroopan ammatillisen koulutuksen kehittämiskeskuksen, Euroopan koulutussäätiön, Euroopan rasismin ja muukalaisvihan seurantakeskuksen ja Euroopan elintarviketurvallisuusviranomaisen osalta,

               1.

               muistuttaa, että varainhoitoasetuksen 185 artiklan mukaan parlamentti myöntää talousarvion toteuttamista koskevan vastuuvapauden sellaisille yhteisöjen perustamille elimille, joilla on oikeushenkilöllisyys ja jotka todellisuudessa saavat talousarviosta suoritettavaa avustusta; panee kuitenkin merkille, että kyseisistä elimistä kaikki eivät saa rahoitustaan, täysin tai edes osaksi, talousarviosta suoritettavasta avustuksesta; korostaa, että päätös vastuuvapauden myöntämisestä koskee näin ollen rahoitusta, jota nämä elimet saavat niin talousarviosta kuin sen ulkopuoleltakin; katsoo, ettei ole hyväksyttävää, että osa Euroopan unionin perustamista elimistä joutuu antamaan selvityksen menoistaan, jotka rahoitetaan muista lähteistä kuin talousarviosta saadusta avustuksesta, mutta elimet, jotka eivät saa talousarviosta suoritettavaa avustusta, eivät joudu tätä tekemään; vahvistaa periaatteen, jonka mukaan kaikkien yhteisön virastojen, saivatpa ne avustusta tai eivät, on saatava parlamentin myöntämä vastuuvapaus jopa siinä tapauksessa, että niiden perustamissäädöksen nojalla myös jokin muu viranomainen osallistuu vastuuvapauden myöntämiseen, ja tekee tästä johtopäätöksen, että kaikkia tämän periaatteen vastaisia säädöksiä on tarkistettava;

               2.

               pitää erittäin hyödyllisenä tilintarkastustuomioistuimen kertomuksen taulukkoa 1, joka otettiin käyttöön ensimmäisen kerran vuoden 2003 vastuuvapauden myöntämisen yhteydessä ja jossa esitetään tiivistetysti viranomaisen toimivalta ja vastuualueet, hallinto, varat, toiminta ja viranomaisen tarjoamat palvelut; panee merkille, että taulukossa 1 esitetyt tiedot ovat peräisin viranomaiselta; kehottaa tilintarkastustuomioistuinta tarkastamaan taulukon 1 sisällön;

               3.

               vaatii, että erillisvirastojen on paitsi käytettävä varojaan asianmukaisesti myös pyrittävä käyttämään varansa mahdollisimman tehokkaasti; kehottaa tilintarkastustuomioistuinta harkitsemaan mahdollisuutta tarkastella erillisvirastoja koskevissa erityisvuosikertomuksissaan myös tuloksellisuutta ja tavoitteiden saavuttamista; korostaa tässä yhteydessä ja vastuuvapauden myöntämisestä varainhoitovuodelta 2003 antamiensa päätöslauselmien mukaisesti, että on kiinnitettävä huomiota seuraaviin seikkoihin: erillisvirastojen on vältettävä mahdollisuuksien mukaan päällekkäisyyksiä, ja on selvennettävä toimenpiteitä, joilla parannetaan avoimuutta ja yleisölle tiedottamista, sekä positiiviset yhteisön toimet rekrytoinnissa, koulutuksessa ja vastuun jakamisessa kaikilla tasoilla;

               4.

               toteaa, että erillisvirastojen julkisuuskuva ja tiedotusvälineiden niistä esittämä arvostelu eivät aina ole myönteisiä ja että monien erillisvirastojen kielteinen julkisuuskuva on aiheeton; korostaa, että Euroopan unionin kansalaisille olisi näin ollen tiedotettava erillisvirastojen olemassaolon oikeutuksesta ja niiden saavuttamista tuloksista niin usein kuin se on tarpeellista sekä asianmukaisin keinoin; kehottaa komissiota puuttumaan asiaan keinoin, jotka se katsoo tarpeellisiksi;

               5.

               toteaa, että Euroopan unionin laajentuminen vuonna 2004 on vaikuttanut monin tavoin erillisvirastojen rakenteisiin ja toimintatapoihin ja että tämä ilmenee monien erillisvirastojen toimintakertomuksista erityisesti virastojen hallintohenkilöstön määrän lisääntymisenä; kehottaa komissiota analysoimaan kohdattuja tai oletettuja vaikeuksia ja suosittelemaan tarvittavaa sääntelyn mukauttamista;

               6.

               toteaa, että komissio on sitoutunut yhdenmukaistamaan pääosastojensa toimintakertomusten esittämistavan; toivoo, että yhteisöjen erillisvirastojen sisällöltään erittäin vaihtelevien toimintakertomusten osalta omaksuttaisiin vastaava lähestymistapa; pyytää komissiota täsmentämään erillisvirastoille toimintaa koskevat tiedot ja indikaattorit, joiden ilmoittaminen on pakollista;

               7.

               panee merkille tilintarkastustuomioistuimen huomautukset sääntöjenvastaisuuksista tulojen ja menojen hyväksyjien antamissa tiedoissa, joita käytetään yhtenä perusteena määrärahojen siirtämiselle; suhtautuu myönteisesti viranomaisen vakuutukseen, että järjestelmä, joka on suunniteltu menoja koskevien tietojen välittämiseksi tilinpitäjälle, tulee olemaan täsmällisempi ja luotettavampi;

               8.

               panee pettyneenä merkille, että tilintarkastustuomioistuin on jälleen havainnut sääntöjenvastaisuuksia henkilöstön palvelukseen ottamista koskevien sääntöjen soveltamisessa; kehottaa viranomaista soveltamaan valintamenettelyjä koskevia sääntöjä avoimemmin; panee tyytyväisenä merkille viranomaisen vakuutuksen siitä, että valintamenettelyjä ja palvelukseenottopäätöksiä on kehitetty avoimuuden lisäämiseksi; kehottaa viranomaista jatkamaan ponnistelujaan sääntöjen noudattamisen parantamiseksi henkilöstön palvelukseenottomenettelyissä;

               9.

               panee huolestuneena merkille sääntöjenvastaisuudet, jotka tilintarkastustuomioistuin on havainnut sopimuksentekomenettelyssä; suhtautuu myönteisesti toimiin, jotka viranomainen on toteuttanut välttääkseen tällaiset ongelmat tulevaisuudessa; kehottaa viranomaista parantamaan kaikin tarvittavin keinoin sopimuksentekomenettelyä koskevien päätöstensä avoimuutta, jotta kaikkinaisilta puolueellisuutta koskevilta epäilyiltä vältyttäisiin ja avoimuutta parannettaisiin, kuten tilintarkastustuomioistuin korostaa;

               10.

               panee merkille, että vuosi 2004 oli viranomaisen toinen toimintavuosi; palauttaa mieliin, että viranomaisen toiminta oli edelleen väliaikaisella pohjalla, koska neuvoston päätös viranomaisen lopullisesta sijoituspaikasta oli lykkääntynyt;

               11.

               panee merkille, että viranomainen ei kyennyt henkilöstön lisärekrytointeihin lähinnä sen vuoksi, että toiminnan ilmoitettiin siirtyvän vuonna 2005 Parmaan; toteaa, että on ymmärrettävää, että henkilöstövajeen vuoksi kaikkia toimintamäärärahoihin liittyviä tehtäviä ei pystytty toteuttamaan;

               12.

               on tyytyväinen siihen, että sekä toimintaan että hallintoon liittyvät maksusitoumusmäärärahat on käytetty täysimääräisesti;

               13.

               korostaa, että viranomaisen on noudatettava toiminnassaan asetuksen (EY) N:o 178/2002 14 artiklan 4 kohtaa, erityisesti uusien elintarvikkeiden, kuten muuntogeenisten organismien, todennäköisten lyhyen ja pitkän aikavälin terveysvaikutusten osalta;

               14.

               kehottaa komissiota auttamaan erillisvirastoja noudattamaan mahdollisimman tarkasti tulevalle vuodelle suunniteltua työohjelmaa, mikä mahdollistaa toiminnan asianmukaisen suunnittelun ja toteuttamisen, ja ennen kaikkea välttämään työmäärää koskevien merkittävien muutosten tekemistä viime hetkellä;

               15.

               pyytää komissiota parantamaan erillisvirastojen välistä synergiaa tehostamalla yhteistyötä, välttämällä päällekkäistä työtä ja korjaamalla puutteita, etenkin sellaisilla yhteisillä aloilla kuten koulutus, yhteisön toimintalinjojen toteutus kauttaaltaan, uusimpien hallintojärjestelmien käyttö ja moitteettomaan varainhoitoon liittyvien ongelmien ratkaiseminen.

      (1)  EUVL C 269, 28.10.2005, s. 21.

      (2)  EUVL C 332, 28.12.2005, s. 45.

      (3)  EYVL L 248, 16.9.2002, s. 1.

      (4)  EYVL L 31, 1.2.2002, s. 1, asetus sellaisena kuin se on muutettuna asetuksella (EY) N:o 1642/2003 (EUVL L 245, 29.9.2003, s. 4).

      (5)  EYVL L 357, 31.12.2002, s. 72, asetus sellaisena kuin se on muutettuna asetuksella (EY, Euratom) N:o 1261/2005 (EUVL L 201, 2.8.2005, s. 3).